Daou zoare sevenadur a zo, emezañ : ar frammoù fetis a challer gwelet dre studiañ an darempredoù etre tud emouiziek en ur gevredigezh, hag ar frammoù difetis a challer kendastum dre zielfennañ an doareoù boutin dan dud (lidoù ha mojennoù, da skouer) a ya da sevel o buhez kevredigezhel, hag emouiziek pe get e vije an dud. Diwar kement-se e soñjas aozañ ur framm-spered hollek na challjed dezastum nemet dre geñveriañ frammoù kevredigezhel ha sevenadurel.